Vniuersis præsentes litteras inspecturis, frater GVILLELMVS, miseratione diuina humilis Abbas CLVNIACENSIS, salutem in Domino. Nouerit vniuersitas vestra, quod cum contentio esset inter nos ex vna parte,  religiosos viros Abbatem  Conuentum sanctæ Genouefæ Paris. ex altera, super quadam domo in eorum censiua sita, quam magister Petrus de sancto Hypolito emerat ab Archidiacono Carnoten. fratribus Prioris sancti Martini de Campis Paris.  domna Regina Francorum nos rogauerit, vt damna  iniurias, quas dicti Abbas  Conuentus nobis  fratribus nostris intulerant, remitteremus,  domum reciperemus ab Abbate  Conuentu supradictis, tali modo quod eam infra annum  diem extra manum nostram nomine venditionis poneremus,  sic quod ipsa domus non remaneat in manu mortua. Nos ad preces domnæ Reginæ domum prædictam cum pertinentiis suis modo supradicto recepimus,  damna  pensiones temporis præteriti,  omnes iniurias ipsis remisimus liberaliter  libenter. Nolentes quod super his de cætero aliqua quæstio moueatur. Dabimus ipsis præterea literas Conuentus nostri de ratihabitione prædictorum. In cuius rei testimonium præsentibus litteris sigillum nostrum duximus apponendum. Actum apud Pontisaram, anno Domini M. CC. XLIX. mense Augusti.